HNK Rijeka

HNK Rijeka je hrvatski nogometni klub iz istoimenog grada.

 Imena kluba 
Osnovan je 1906. pod imenom Club Sportivo Olimpia. Klub je pod pritiskom novog italijanskog fašističkog režima u januaru 1926. preimenovan u Fiumana. Tokom nešto manje od dva desetljeća postojanja kluba on se najčešće takmiči u italijanskoj prvoj i drugoj ligi od 1928. godine (izuzetak su bile sezone 1929/30 i 1941/42 kada je u drugoj ligi)) pošto se grad na Rječini nalazi u sastavu kraljevine Italije od 1924. godine. Priključenjem Istre, Rijeke i ostrva Jugoslaviji klub mijenja svoje ime u FD Kvarner 1946. godine. Klub je učestvovao na raznim nivoima u SFRJ. Pod tim imenom on se natječe u novoj domovini samo do 1954. godine kada ga se mijenja novom političkom odlukom u NK Rijeka. Pod tim imenom on će ostvariti svoje najveće uspjehe u evropskim natjecanjima kada dva puta dolazi do četvrtfinala evropskih kupova. U doba Domovinskog rata NK Rijeka vrši malu promjenu imena u Hrvatski nogometni klub Rijeka.

 Historija 

 Klupski uspjesi 
 2 puta pobjednici kupa Jugoslavije (1977/78, 1978/79)
 1 put finalisti kupa Jugoslavije (1986/87)
 2 puta pobjednici kupa Hrvatske (2004/05, 2005/06)
 1 put finalisti kupa Hrvatske (1993/94)
 3 puta najbolji klub s područja današnje Hrvatske u Jugoslavenskoj 1. ligi (1964/65, 1983/84, 1986/87)
 7 puta drugi najbolji klub s područja današnje Hrvatske u Jugoslavenskoj 1. ligi
 1 put doprvaci Hrvatske nogometne lige 2005/06.
 Osvojili Hrvatski kup 2013/14.
 Dva puta osvojili naslov prvaka Hrvatske (2016/17, 2024/25).

U sezoni 1998/99. je skandaloznim suđenjem u zaključnom dijelu prvenstva, Ligi za prvaka, HNK Rijeka je ostala bez svog prvog naslova prvaka. Te sezone je jedan klub (kasniji prvak) bio izrazito zaštićen u utakmicama Lige za prvaka, a u posljednjim minutama posljednjeg kola prvenstva Hrvatske, poništen je regularni pogodak NK Rijeke protiv Osijeka, kojim bi Rijeka pobijedila Osijeka i postala prvakom. Rijeka je po prvi put naslov prvaka osvojila u sezoni 2016/2017.

 Najpoznatiji igrači 

 Golmani 

  Mauro Ravnić

 Odbrambeni igrači 
  Saša Peršon 
  Adrijan Fegic

 Vezni igrači 
  Nenad Gračan 
  Janko Janković

 Napadači 
  Tonči Gulin 
  Damir Desnica 
  Boško Balaban 
  Matjaž Florjančič
  Barnabas Stipanovics
  Fredi Bobic - igrao je u Rijeci na zalasku karijere, odigrao je malo utakmica, ali ostaje u spisima da je takav veliki igrač igrao i za Rijeku.
   Elvir Bolić

 Navijači 

Navijači su poznati kao KN Armada. Klub navijaća Armada osnovan je 1987.

 Zanimljivosti 

Tokom takmičenja u jugoslavenskim prvenstvima NK Rijeka je ostvarila rekord koji nijedan drugi klub nije uspio oboriti sve do raspada države. Ona je imala najviši postotak osvojenih bodova u tadašnjoj drugoj ligi. Do ovog neobičnog rezultata se došlo tokom prve polovine sedamdesetih kada su postojale četiri druge lige i njihovi prvaci su igrali kvalifikacije za ulazak u prvu. NK Rijeka je tada tek u trećem pokušaju ušla u prvu ligu. Mit koji se stvorio oko tih rezultata je bila da su igrači bili motivirani novčanim bonusom da pobjeđuju. Ako bi ušli u prvu ligu oni bi imali puno manje pobjeda (i novčanih bonusa) pa su sabotirali kvalifikacije.

Sveukupno pod imenom NK Rijeka klub je proveo u tadašnjoj drugoj jugoslavenskoj ligi sedam godina (sezone 1954/55 - 1957/58 i 1970/71 - 1973/74), od kojih je četiri puta bila prvak, i to tako da tokom sedamdesetih godina nikada nije imala više od tri poraza (kada je bila prvak).

 Reference 

 Vanjski linkovi 

 FK Rijeka
 Armada Rijeka 
 Forza Fiume
 NogoNet - profil kluba Rijeka i igrača


Rijeka
Rijeka
HNK Rijeka